17. ΝΟΜΟΘΕΤ. ΔΙΑΤΑΓΜΑ υπ’ αριθ. 1071 της 15 Ιαν./2 Μαρτ. 1942 (ΦΕΚ Α΄ 43) Περί εισπράξεως των παρ’ εργοδοτών προς τους μισθωτούς αυτών χορηγουμένων δανείων. Άρθρ.1.-Κατ’ εξαίρεσιν των διατάξεων του Νόμ. 4694 επιτρέπεται εις τα εν άρθρ. 1 και 2 του Νόμου τούτου πρόσωπα, όπως δια δάνεια ή πιστώσεις παρεχομένας υπό των εργοδοτών αυτών, εκχωρώσιν εκ της μηνιαίας αυτών αντιμισθίας το 1/4 του συνολικού ταύτης ποσού. Το ούτω εκχωρούμενον ποσόν είναι απηλλαγμένον των κατά το άρθρ. 3 του Νόμ. 4694 προνομιούχων απαιτήσων και της κατά το άρθρ. 4 του Ν.Δ. 310 μειώσεως. Άρθρ.2.-Προς ασφάλειαν ή εξυπηρέτησιν των κατά το άρθρ. 1 του παρόντος χορηγουμένων δανείων επιτρέπεται επίσης ή παρά των προσώπων τούτων εκχώρησις των απαιτήσεων αυτών έναντι Ταμείων αυτασφαλείας ή Προνοίας ή υφ’ οιοδήποτε άλλο όνομα αυτοτελών ή μη Νομικών Προσώπων παρεχόντων εφ’ άπαξ βοηθήματα, προς παροχήν λόγω της εξόδου των εκ της υπηρεσίας εφ’ άπαξ παροχών πάσης φύσεως (βοηθήματα, επιστροφαί κρατήσεων κλπ.). Εάν η εκ της υπηρεσίας έξοδος του μισθωτού πραγματοποιηθή θανάτω αυτού και γενικώς εάν ένεκεν οιουδήποτε λόγου δικαιούχοι των ως άνω εφ’ άπαξ παροχών καταστούν τρίτα πρόσωπα, εργοδότης του αποβιώσαντος μισθωτού δικαιούται να εισπράξη εκ των ως άνω παροχών, προς εξόφλησιν του χορηγηθέντος παρ’ αυτού προς τον αποβιώσαντα δανείου, το αναγκαιούν ποσόν, θεωρούμενος απ’ ευθείας δικαιούχος αυτού. Τα ως άνω δικαιώματα των εργοδοτών εξασφαλίζονται δι’ απλής εκ μέρους αυτών ειδοποιήσεως των οικείων Ταμείων κλπ. Άρθρ.3.-Εάν ο οφειλέτης αποθάνη προ της εξοφλήσεως του δανείου το ήμισυ των υπολειπομένων χρεωλυτικών δόσεων των οφειλομένων αποσβέννυται εφ’ όσον κληρονόμοι εξ αδιαθέτου τυγχάνουσι κατιόντες ή σύζυγος του αποβιώσαντος ησφαλισμένου ή άποροι ανιόντες ή ανήλικοι αδελφοί και αδελφαί τούτου και γίνεται νεοπροσδιορισμός των δόσεων επί τη βάσει του μειωμένου τούτου ποσού. Ο τόκος των κατά τας διατάξεις του παρόντος χορηγουμένων δανείων ή πιστώσεων ορίζεται εις 2% και εις 1% ασφάλιστον θανάτου προς κάλυψιν της αποσβέσεως ήτοι εν συνόλω εις 3%. Σελ. 200 (α) Τεύχος 378-Σελ. 24 Άρθρον 4 Των κατά τας διατάξεις του παρόντος δανείων δικαιούται υπό τους αυτούς όρους και το έκτακτον, ημερομίσθιον και επί συμβάσει προσωπικόν εν γένει των ως άνω εργοδοτών. Οι τελευταίοι ούτοι υποχρεούνται όπως κατά την χορήγησιν δανείων εις το τακτικόν αυτών προσωπικόν χορηγώσιν και εις τούτους ισόποσον δάνειον ή πίστωσιν ίσην. Ο τόκος των δανείων ή πιστώσεων τούτων ορίζεται εις 3% και 1% ασφάλιστρον δια τον σχηματισμόν αποθεματικού αποσβέσεως των τυχόν μη πραγματοποιουμένων εισπράξεων επί των δανείων. Άρθρον 5 Αι διατάξεις του παρόντος Νομοθετικού Διατάγματος εφαρμόζονται δια τα από της 1 Νοεμ. 1941 και εντεύθεν χορηγηθέντα και τα χορηγηθησόμενα δάνεια ή πιστώσεις καταργουμένης πάσης αντιθέτου διατάξεως Νόμου ή και Κανονισμού των Ταμείων Αυτασφαλείας, Προνοίας ή υπό οιονδήποτε άλλο όνομα αυτοτελών ή μη Νομικών Προσώπων, παρεχόντων εφ’ άπαξ βοηθήματα. 